CELEX: 31981R1652
Language: el
Date: 1981-04-28 00:00:00
Title: Κανονισμός (ΕΟΚ) αριθ. 1652/81 τού Συμβουλίου τής 28ης Απριλίου 1981 περί τροποποιήσεως τών κανονισμών (ΕΟΚ) αριθ. 1311/80 καί (ΕΟΚ) αριθ. 1313/80 τού Συμβουλίου «περί προμηθείας, αντιστοίχως, αποκορυφωμένου γάλακτος σέ σκόνη καί λιπαρών ουσιών γάλακτος, στό πλαίσιο τών προγραμμάτων επισιτιστικής βοήθειας σέ ορισμένες αναπτυσσόμενες χώρες καί σέ ορισμένους ειδικευμένους οργανισμούς»

Avis juridique important

|

31981R1652

Κανονισμός (ΕΟΚ) αριθ. 1652/81 τού Συμβουλίου τής 28ης Απριλίου 1981 περί τροποποιήσεως τών κανονισμών (ΕΟΚ) αριθ. 1311/80 καί (ΕΟΚ) αριθ. 1313/80 τού Συμβουλίου «περί προμηθείας, αντιστοίχως, αποκορυφωμένου γάλακτος σέ σκόνη καί λιπαρών ουσιών γάλακτος, στό πλαίσιο τών προγραμμάτων επισιτιστικής βοήθειας σέ ορισμένες αναπτυσσόμενες χώρες καί σέ ορισμένους ειδικευμένους οργανισμούς»  

Επίσημη Εφημερίδα αριθ. L 165 της 23/06/1981 σ. 0001

***** ΚΑΝΟΝΙΣΜΟΣ (ΕΟΚ) αριθ. 1652/81 ΤΟΥ ΣΥΜΒΟΥΛΙΟΥ  της 28ης Απριλίου 1981  περί τροποποιήσεως των κανονισμών (ΕΟΚ) αριθ. 1311/80 και (ΕΟΚ) αριθ. 1313/80 του Συμβουλίου «περί προμηθείας, αντιστοίχως, αποκορυφωμένου γάλακτος σε σκόνη και λιπαρών ουσιών γάλακτος, στο πλαίσιο των προγραμμάτων επισιτιστικής βοήθειας σε ορισμένες αναπτυσσόμενες χώρες και ορισμένους ειδικευμένους οργανισμούς»  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 1310/80 του Συμβουλίου της 28ης Μαΐου 1980 περί θεσπίσεως των γενικών κανόνων των σχετικών με την προμήθεια αποκορυφωμένου γάλακτος σε σκόνη, στο πλαίσιο του προγράμματος επισιτιστικής βοήθειας του 1980, σε ορισμένες αναπτυσσόμενες χώρες και ορισμένους ειδικευμένους οργανισμούς (1), και ιδίως τα άρθρα 3 και 7, καθώς και τον κανονισμό (ΕΟΚ) αριθ. 1312/80 του Συμβουλίου της 28ης Μαΐου 1980 περί θεσπίσεως των γενικών κανόνων των σχετικών με την προμήθεια λιπαρών ουσιών, στο πλαίσιο του προγράμματος επισιτιστικής βοήθειας του 1980, σε ορισμένες αναπτυσσόμενες χώρες και ορισμένους ειδικευμένους οργανισμούς (2), και ιδίως τα άρθρα 3 και 8,  την πρόταση της Επιτροπής,  Εκτιμώντας:  ότι ο κανονισμός (ΕΟΚ) αριθ. 1311/80 του Συμβουλίου (3) προβλέπει τη χορήγηση 700 τόνων αποκορυφωμένου γάλακτος σε σκόνη στο Ελ Σαλβαντόρ και ο κανονισμός (ΕΟΚ) αριθ. 1313/80 του Συμβουλίου (4) τη χορήγηση 200 τόνων βουτυρελαίου στο Ελ Σαλβαντόρ· ότι, επειδή δεν κατέστη δυνατό να παραδοθούν αυτές οι ποσότητες, πρέπει να συμπεριληφθούν στα αποθέματα αυτών των προγραμμάτων·  ότι ο CICR και ο CRS ζήτησαν επισιτιστική βοήθεια υπό τη μορφή χορηγήσεως αποκορυφωμένου γάλακτος σε σκόνη και βουτυρελαίου προς όφελος του πληθυσμού του Ελ Σαλβαντόρ που υποφέρει· ότι πρέπει να ικανοποιηθούν τα αιτήματα αυτών των οργανισμών, χορηγώντας 200 τόνους αποκορυφωμένου γάλακτος σε σκόνη στον CICR και 500 τόνους αποκορυφωμένου γάλακτος σε σκόνη και 200 τόνους βουτυρελαίου στον CRS· ότι αυτές οι ποσότητες πρέπει να ληφθούν από τα αποθέματα των προγραμμάτων για το 1980 ·  ότι, κατά συνέπεια, πρέπει να τροποποιηθούν τα παραρτήματα των προαναφερθέντων κανονισμών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Τα παραρτήματα των κανονισμών (ΕΟΚ) αριθ. 1311/80 και (ΕΟΚ) αριθ. 1313/80 τροποποιούνται όπως ορίζεται στο παράρτημα του παρόντος κανονισμού.  Άρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινότητων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στο Λουξεμβούργο, στις 28 Απριλίου 1981.  Για το Συμβούλιο  Ο Πρόεδρος  J. de KONNING  (1) ΕΕ αριθ. L 134 της 31. 5. 1980, σ. 10.  (2) ΕΕ αριθ. L 134 της 31. 5. 1980, σ. 14.  (3) ΕΕ αριθ. L 134 της 31. 5. 1980, σ. 12.  (4) ΕΕ αριθ. L 134 της 31. 5. 1980, σ. 16.  ΠΑΡΑΡΤΗΜΑ  Παράρτημα τού:  - Κανονισμού (ΕΟΚ) αριθ. 1311/80  - καταργείται: Ελ Σαλβαντόρ  - τροποποιείται: CICR 3 200 τόνοι αντί 3 000 τόνων  - προστίθεται: CRS 500 τόνοι  - Κανονισμού (ΕΟΚ) αριθ. 1313/80  - καταργείται: Ελ Σαλβαντόρ  - προστίθεται: CRS 200 τόνοι